Kommissionens forordning (EF) nr. 545/2003

af 27. marts 2003

om ændring af forordning (EØF) nr. 94/92 om nærmere regler for indførsel fra tredjelande som omhandlet i Rådets forordning (EØF) nr. 2092/91

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(1), senest ændret ved forordning (EF) nr. 223/2003(2), særlig artikel 11, stk. 1, og

ud fra følgende betragtninger:

(1) Listen over tredjelande, som visse landbrugsprodukter, der er opnået ved økologiske produktionsmetoder, skal have oprindelse i for at kunne markedsføres i EF, jf. artikel 11, stk. 1, i forordning (EØF) nr. 2092/91, er anført i bilaget til Kommissionens forordning (EØF) nr. 94/92(3), senest ændret ved forordning (EF) nr. 2382/2002(4). Listen blev udarbejdet efter artikel 11, stk. 2, i forordning (EØF) nr. 2092/91.

(2) Costa Rica har forelagt Kommissionen en anmodning om at blive optaget på listen som omhandlet i artikel 11, stk. 1, i forordning (EØF) nr. 2092/91. Landets myndigheder har fremlagt de oplysninger, der kræves efter artikel 2, stk. 2, i forordning (EØF) nr. 94/92.

(3) På grundlag af en gennemgang af disse oplysninger og efterfølgende drøftelse med Costa Ricas myndigheder kan det konkluderes, at landets regler for produktion og inspektion af landbrugsprodukter svarer til reglerne i forordning (EØF) nr. 2092/91.

(4) Indførsel fra Costa Rica til EF finder for tiden sted efter artikel 11, stk. 6, i forordning (EØF) nr. 2092/91.

(5) Kommissionen har foretaget kontrol på stedet af reglerne for de produktions- og inspektionsforanstaltninger, der anvendes i Costa Rica, og som er fastsat i artikel 11, stk. 5, i forordning (EØF) nr. 2092/91.

(6) Endvidere har de australske myndigheder meddelt Kommissionen, at et kontrolorgan har indstillet sin aktivitet. Navnet på dette organ bør derfor udgå af bilaget til forordning (EØF) nr. 94/92.

(7) Forordning (EØF) nr. 94/92 bør ændres i overensstemmelse hermed.

(8) De i denne forordning fastsatte foranstaltninger er i overensstemmelse med udtalelse fra det udvalg, der er nævnt i artikel 14 i forordning (EØF) nr. 2092/91 -

UDSTEDT FØLGENDE FORORDNING:

Artikel 1

Bilaget til forordning (EØF) nr. 94/92 affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. marts 2003.

På Kommissionens vegne

Franz Fischler

Medlem af Kommissionen

(1) EFT L 198 af 22.7.1991, s. 1.

(2) EUT L 31 af 6.2.2003, s. 3.

(3) EFT L 11 af 17.1.1992, s. 14.

(4) EFT L 358 af 31.12.2002, s. 120.

BILAG

I bilaget til forordning (EØF) nr. 94/92 foretages følgende ændringer:

1) Efter teksten vedrørende Australien indsættes følgende:

"Costa Rica

1. Produktkategorier:

a) uforarbejdede vegetabilske produkter, jf. artikel 1, stk. 1, litra a), i forordning (EØF) nr. 2092/91

b) forarbejdede vegetabilske produkter til konsum, jf. artikel 1, stk. 1, litra b), i forordning (EØF) nr. 2092/91.

2. Oprindelse:

Produkter i kategori 1.a) og økologisk producerede ingredienser i produkter i kategori 1.b), der er produceret i Costa Rica.

3. Kontrolorganer: Eco-LOGICA og BCS Öko-Garantie.

4. Attestudstedende organ: Ministerio de Agricultura y Ganadería.

5. Optagelsens varighed: 30.6.2006."

2) I punkt 3 i teksten vedrørende Australien udgår "- Organic Vignerons Association of Australia Inc. (OVAA)".